Når jeg ser mig i bakspejlet,
er der måske nogle ting, jeg burde have set anderledes på.
I den periode ringede jeg nok mellem 50 eller 100 hundrede gange,
men opkaldene blev ikke foretaget på en truende eller skadelig måde.
HVERT ÅR REGISTRERES DER OVER TRE MILLIONER STALKINGHÆNDELSER I USA
De hævder, at jeg brød ind i huset.
Men der er ingen vidner til noget.
Helt ærligt… Du råber, ulven kommer.
FÆRRE END 15% AF DISSE SAGER MEDFØRER EN RETSFORFØLGELSE
Hver dag kunne jeg regne med at få et tusind telefonopkald.
At blive forfulgt.
Han kunne dukke op når som helst, og det var frygteligt.
Det var svært at se en ende på det eller tro på, at det ville ende.
Jeg frygtede for mit liv.
EN NETFLIX-SERIE
Jeg vil hellere anses som en morder end som en stalker.
Jeg ville mærke spændingen ved, at hun følte sig overvåget.
Hvem som helst kan blive stalker.
Det er kun bussemandssnak.
Jeg er ikke lige så tosset.
RØDE LAMPER
ALFRED D. HUGHES-FÆNGSLET GATESVILLE, TEXAS
DELSTATEN TEXAS FÆNGSELSMYNDIGHED
Mit navn er David Anthony McGee.
Jeg er fængslet for grov stalking.
Det kaldes grov stalking i Texas.
I 2011 BLEV DAVID MCGEE SIGTET FOR AT STALKE SIN TIDLIGERE PARTNER
HAN HAR KONSEKVENT BENÆGTET ALLE ANKLAGER
Fortjener jeg at være her?
Det ved kun Skaberen.
For du ved nok… Intet her i livet er tilfældigt.
DAVID MCGEE VOKSEDE OP I DALLAS, TEXAS
Min opvækst falder ind under det, som de fleste ville kalde "normal."
Du ved, man går i kirke, man går i skole og dyrker sport.
Alle sætter sig ved bordet og spiser aftensmad sammen.
Jeg har talt med forskellige folk,
og mange af dem tror, du kommer fra en fattig baggrund
med en masse uvidenhed og den slags,
men det er slet ikke tilfældet.
Jeg begyndte at varetage forskellige funktioner
i den protestantiske kirke, da jeg var 18.
Da jeg var sidst i 20'erne, opstod der en mulighed
for at blive ungdomspræst, og jeg tog imod den.
I de år, hvor jeg har fungeret som præst,
har mit fokus altid været på dem, der kan få gavn af det.
DA MCGEE VAR 31 ÅR GAMMEL,
MØDTE HAN EN KVINDE PÅ ET LOKALT APOTEK
Jeg var på apoteket, og hun var på apoteket.
Vi passerede hinanden på gangen,
og på en eller anden måde begyndte vi en samtale.
Hun sagde: "Jeg vil gerne gå ud med dig.
Jeg skal bare skifte tøj." Jeg tænkte: "Fedt."
Så det var vores første møde.
Det var bare en kvinde, som jeg mødte inde på et apotek.
Jeg ledte ikke efter noget.
Jeg hedder Charmeka.
Jeg er oprindeligt fra Dallas, Texas.
I 2009 var jeg en enlig kvinde.
Jeg arbejdede på det tidspunkt som afdelingschef
på en hiv-klinik i Dallas County.
DRIVE-THRU APOTEK
FÅ EN GRATIS INFLUENZAVACCINE I DAG
Jeg forstuvede min ankel, så jeg tog forbi det lokale apotek,
og det var der, jeg mødte David.
Da jeg hentede smertemedicin.
Jeg lader mig ikke så nemt smigre, men…
Jeg kan ikke helt huske, hvad han sagde, men det var noget sjovt,
og sådan endte vi med at udveksle numre.
På vores første date spiste vi på et steakhouse i centrum.
Han var sjov. Vi talte godt sammen.
Vi kunne lide samme musik, så det interesserede mig.
Og jeg må indrømme, at det, der gjorde indtryk på mig, var,
at han er en ordineret præst.
Jeg var dybt engageret i min religion
og i min kirke, så det var noget, der tiltrak mig.
Jeg fortalte ham, at jeg ikke ledte efter et forhold som sådan.
Jeg var ikke rigtig interesseret i et langsigtet forhold,
men han var okay med, hvis vi startede et venskab.
I starten virkede han ret afslappet.
Der var ikke noget pres.
Vi kunne gå ud og spise og bare snakke,
og han var okay med at være venner.
I DE EFTERFØLGENDE MÅNEDER VAR CHARMEKA OG DAVID PÅ FLERE DATES
Der var et par aftener, hvor hun inviterede mig ud.
Hun tog sig et glas vin eller noget,
mens jeg spiste, og så sad vi og snakkede og så videre.
Personligt har jeg aldrig…
Jeg har aldrig brugt ordet "date" særlig meget.
Jeg er ikke så meget til alt det med at drikke vin og spise
og prøve at imponere dem ved at spendere penge på dem.
Jeg har aldrig rigtig haft den slags mentalitet.
En dag inviterede hun mig hjem.
Og det var den første aften, hvor vi lavede voksne ting.
Du ved nok… Intime ting mellem voksne mennesker.
Når nogen inviterer dig ind i deres hjem
og ind i deres krop på samme tid,
så går jeg ud fra, at det er på rette vej.
Da det begyndte at vende og fungere mindre godt,
eller jeg begyndte at se små røde flag,
har nok været efter to eller tre måneder.
Han blev lidt mere kontrollerende.
Det var: "Ring, når du ankommer.
Skriv, når du er der."
Og det var for meget for mig.
Jeg vil ikke bede om lov til at gøre ting,
så det blev et problem.
Han sagde, jeg så andre. Han anklagede mig.
"Du kan ikke være venner med folk." Jeg sagde: "Jo, jeg kan.
Jeg kender flere, som jeg bare er venner med."
En aften var jeg ude med nogle studiekammerater,
og han dukkede bare op der.
Det var ikke aftalen.
Han respekterede overhovedet ikke mine grænser.
Når jeg tænker tilbage på det, burde jeg have stoppet det hele der.
JULI 2009
PÅ UAFHÆNGIGHEDSDAG I 2009 DUKKEDE MCGEE UVENTET OP
UDEN FOR CHARMEKAS FORÆLDRES BOPÆL
Der skete noget den fjerde juli.
Hun svarede ikke og skrev ikke tilbage.
Jeg tog hjem til hendes mor,
og hendes bil holdt foran huset.
De snakkede ude i forhaven.
Jeg kørte bare lige så stille forbi
og tænkte: "Hun er okay. Hun ringer nok, når hun kan."
Så jeg kørte igen.
De sagde, jeg kørte forbi på en truende måde,
og det gjorde hende bange, fordi jeg kørte truende forbi.
Jeg fulgte efter hende.
Jeg burde være steget ud og sagt: "Jeg ville bare se til dig."
Men jeg ville ikke forstyrre nogen.
Min mor og jeg sad på verandaen.
Han kørte langsomt forbi huset.
Hvis jeg er hos mine forældre, hvorfor kører du så ned ad gaden?
Så for mig var det dråben.
Det var dråben.
EFTER FEM MÅNEDER BESLUTTEDE CHARMEKA AT AFSLUTTE FORHOLDET
Da jeg begyndte at se røde lamper, var det nemt at sige:
"Det her kommer ikke til at fungere.
Det vil ikke fungere."
Det gjorde ham vred.
Du kan ikke sige til ham, at du ikke vil se ham.
At du vil videre og lave andre ting.
DEN DAG, CHARMEKA SLOG OP MED MCGEE, FORFULGTE HAN HENDE I SIN BIL
Jeg satte mig ind i bilen.
Først fulgte han efter mig.
Så overhalede han mig på 35'eren, hvor fartgrænsen er 112,
og slog bremserne i midt på motorvejen foran mig.
Det var tæt på.
Jeg kunne heldigvis svinge udenom, og der kom ingen biler.
Da jeg kørte forbi ham, var det, som om hans øjne sagde:
"Jeg foragter dig."
Det var skræmmende for mig, for det var livsfarligt.
DEN AFTEN TOG DAVID HJEM TIL CHARMEKA
Jeg skulle hente mine ting fra hendes hus,
men da jeg ankom, ville hun ikke lade mig tage dem.
Hun og jeg havde et mundtligt skænderi.
Hun bad mig om at gå, men jeg måtte ikke tage mine ting.
Jeg var irriteret over det og tænkte:
"Den tæve er virkelig langt ude."
Men på samme tid tænkte jeg: "Okay, drop det."
Han blev bare og nægtede at gå.
Jeg sagde: "Du skal gå.
Hvis du ikke går, så ringer jeg efter politiet."
Men da jeg gik hen for at ringe,
skubbede han mig væk, og der stod et skab der.
Han gik ind på mit værelse og rev telefonen væk
og skubbede til mig igen.
Jeg havde aldrig været i et fysisk voldeligt forhold.
At blive skubbet ind i en væg, få min telefon revet væk
og få alt smadret på mit natbord var noget helt nyt for mig,
så det var en skræmmende situation.
Jeg var der ikke, da politiet ankom,
så jeg ved ikke præcist, hvornår hun ringede til dem,
hvis du er med.
Men politiet kom og lavede en rapport baseret på, hvad hun fortalte dem.
KORT TID EFTER BLEV MCGEE ANHOLDT OG TILTALT FOR VOLD
OTTE DAGE SENERE BLEV HAN LØSLADT PÅ GRUND AF MANGLENDE BEVISER
POLITISTATION
Jeg håbede på, at hvis politiet blev involveret,
så ville det stoppe.
Men det gjorde det ikke.
Det stoppede bare ikke.
Det stoppede ikke.
Han ringede dagen lang.
Hvis jeg spærrede et nummer, så brugte han et andet.
Hvis jeg spærrede det, brugte han e-mails.
Han dukkede op på mit job et par gange om morgenen.
Jeg havde aldrig oplevet det, og nu truede han mit job,
for jeg anede ikke, om han kunne finde på at gøre noget mod mig
eller mod mine kolleger, så det var skræmmende.
Jeg måtte lave om på, hvornår jeg tog på arbejde,
og hvilken vej jeg tog.
Når jeg tog til træning,
kom han kørende på parkeringspladsen.
Han kunne ringe og sige:
"Du ser smuk ud. Jeg kan lide farven på dit tøj."
Jeg så rundt på parkeringspladsen og tænkte: "Hvor er du?"
Og det skete mange gange.
Og jeg nåede til et lavt punkt, hvor det var en kamp
at stå op om morgenen, fordi jeg følte mig så lille og bange.
EFTER FLERE MÅNEDERS CHIKANE
FIK CHARMEKA UDSTEDT ET TILHOLD MOD MCGEE
DETTE FORBØD HAM AT TAGE NOGEN FORM FOR KONTAKT TIL CHARMEKA,
MEN HAN FORTSATTE MED AT RINGE TIL HENDE
Jeg beder dig en gang til:
Hold nu op med at ringe.
Har du ikke fået et tilhold?
Hvis du ikke holder op med at ringe, ringer jeg til politiet.
Hallo?
Gid, jeg kunne se dig danse i de shorts.
David.
Du skal ikke ringe klokken to om natten.
Det skal stoppe.
I den periode ringede jeg…
Ja, jeg ringede nok 50 eller 100 gange.
Politiet gav mig et midlertidigt tilhold,
men de sagde det kun til hende. Ikke til mig.
Og fra begyndelsen sagde jeg til min advokat og anklageren:
"Okay, jeg har ringet for mange gange.
Godt, så siger vi det.
Jeg går med til chikane, men ikke til stalking.
Hun har aldrig været i fare. I fare for hvad?"
EFTER UGER MED CHIKANERENDE OPKALD MÅLRETTEDE MCGEE CHARMEKAS HJEM
Der skete et par ting i mit hus.
Der var dækspor ude i min have.
POLITIFOTOS
Han kørte ind i min garageport.
Min fordør blev sparket ind.
Der var smadrede ruder og net, som var revet af vinduerne.
Jeg vidste, det kun kunne være ham.
Intet kunne stoppe ham, så jeg følte mig meget magtesløs.
Jeg var overbevist om, at han ikke ville lade mig være.
Det gjorde mig virkelig bange,
og det næste spørgsmål var: Hvor langt ville han gå?
De fremførte de her anklager og spekulationer
og tegnede det her billede.
De hævder, at en garageport blev ramt.
De hævder, at en rude blev smadret og…
Der skete det her og det her.
Men der er ingen vidner til noget.
De hævder bare, at jeg brød ind i huset.
Okay, nogen brød ind i huset. Hvad blev taget? Intet blev taget.
Nogen brød ind ad fordøren og gik.
Kan du se det? Det er bare…
Det er bussemandssnak.
GENNEM HELE AUGUST MÅNED 2009
BLEV POLITIET GENTAGNE GANGE KALDT TIL CHARMEKAS BOPÆL
Jeg hedder Michael Jones.
Jeg arbejdede for Duncanvilles politi som patruljebetjent.
Jeg husker, at jeg fik en anmeldelse om et påstået indbrud.
Vi vidste ikke helt, hvad det var,
men der var skader på bagdøren
og vist nok også på et af vinduerne.
Når du svarer på sådan et opkald,
siger du altid til dig selv: "Hvad nu hvis?"
Du er forberedt på det værste.
Første gang, jeg ankom til huset…
Der havde været ballade før. Der var muligvis tale om vold i hjemmet,
og vi var blevet tilkaldt kort forinden.
Vi bad Charmeka om at vente på afstand,
mens vi tjekkede og sikrede huset.
Vi bemærkede, at bagdøren, lige bag ved hegnet, var beskadiget.
Den var sparket ind, så nogen havde været i huset
eller forsøgt at bryde ind.
For hende var der ingen tvivl om, at det var David McGee,
der advarede hende om, han var der og ikke ville lade hende være.
Dækspor og materielle skader alene er sjældent nok til at bevise
en stalkingsag.
Vi skulle have endegyldige beviser på materielle skader
eller fysiske kropsskader på hende, som vi kunne knytte ham til.
En af naboerne havde faktisk haft en samtale med mr. McGee
her på bopælen, og han var faktisk ret urolig.
McGee havde åbenbart udspurgt ham om våbenlove.
Og det her skete tidligt om morgenen.
Tænk, at du går uden for dit hus tidligt om morgenen
og får øje på en fremmed, der lurer i skyggen.
Og pludselig spørger han om våbenlove.
For mig var det en alvorlig rød lampe og nok det kritiske punkt,
hvor jeg frygtede for hende og hendes liv.
Men mine hænder var bundet.
TRODS BETJENT JONES' BEKYMRING
VAR DER INGEN FYSISKE BEVISER, DER KNYTTEDE MCGEE TIL EN FORBRYDELSE
Han var hele tiden et skridt foran,
og det lykkedes dem aldrig at tage ham på fersk gerning.
Jeg kunne ikke beskytte mig selv.
Og hvis politiet ikke engang er i stand til at beskytte dig…
Det er skræmmende,
og som offer vil man bare have, at det stopper.
Som tiden gik, og intet skete, blev han modigere.
Han tænkte: "Jeg slår bare vinduer ind.
Jeg ringer bare til hende endnu flere gange.
Jeg dukker op til træning både mandag, tirsdag og onsdag
i stedet for kun om mandagen."
Så alting eskalerede.
Han sendte beskeder med:
"Du burde have lyset tændt på verandaen for din egen sikkerhed."
Der var tekstbeskeder og opkald, hvor han sagde:
"Stil dig ved vinduet. Jeg vil gerne se dig."
Og så kom der trusler mod resten af min familie.
Og andre nærmeste.
Det var en meget svær tid.
Jeg anede ikke, hvad der ville ske.
MCGEES BEKYMRENDE ADFÆRD BLEV KUN VÆRRE OG VÆRRE
En dag dukkede han op på min veranda
med nogle fotos af mig, jeg ikke vidste, han havde.
Han stod ligefrem på min dørtærskel
og udførte sexhandlinger på sig selv
og stønnede, mens han holdt mine billeder i hånden.
På det tidspunkt besluttede jeg at flytte ind hos mine forældre.
Jeg kunne ikke se nogen anden udvej.
Jeg følte mig ikke tryg.
Det var skræmmende, men jeg vidste, at min far ville beskytte mig,
hvis politiet og retssystemet ikke kunne.
Og det er derfor, jeg kalder ham min største superhelt.
…arbejde i dag. Arbejde i dag.
Da jeg først fandt ud af, hvordan hun blev behandlet,
huskede jeg på nogle af de samtaler, jeg havde haft med fyren.
Og jeg indså, at det ikke bare var en person, der ville gå ud med hende.
Det første, der skete, var,
at han prøvede at isolere hende fra familien.
Dengang holdt vi en masse sammenkomster,
og han forsøgte at holde hende væk så meget som muligt.
Da jeg opdagede, at det udviklede sig til noget fysisk,
at han truede hende og ringede til hende midt om natten,
blev jeg chokeret.
Det satte gang i min beskyttertrang.
Jeg frygtede, hun kunne blive slået ihjel.
Hendes liv var i fare.
SELVOM CHARMEKA FLYTTEDE IND HOS SINE FORÆLDRE,
FORTSATTE MCGEE MED AT STALKE HENDE I 18 MÅNEDER
Når du går til myndighederne,
og de ikke ser ud til at gøre noget,
sagde jeg til mig selv: "Det er min datter eller ham."
Og jeg var parat til at…
Ja, til at dræbe ham.
Og det er ikke rart at føle trang til at slå et andet menneske ihjel.
MCGEE BLEV ENDELIG ANHOLDT FOR STALKING UDEN FOR CHARMEKAS ARBEJDSPLADS
Vi havde gjort alt det juridiske,
men vi vidste ikke, hvad han kunne finde på.
Havde det ikke været for Stephanie,
var han død, og jeg ville være i fængsel.
Hun kom sendt som en engel.
Hun forandrede alting.
Hun blev sendt fra Gud.
FJORTEN MÅNEDER EFTER MCGEES ANHOLDELSE
BRAGTE ANKLAGEREN STEPHANIE HUFF HANS SAG FOR RETTEN
Da jeg først så på sagen,
var jeg rystet over antallet af politirapporter.
Der var over 2.000 sider med optegnelser.
VOLD - BEGÅET UNDER DATE
Det er et adfærdsmønster,
der har til hensigt at gøre nogens liv til et helvede.
Foran mig har jeg en række tekstbeskeder,
som David McGee sendte til Charmeka.
Vi har hentet dem fra en af hendes mobiltelefoner.
Han skrev til alle de mænd, som hun havde numrene på.
Hendes bror, hendes far, alle hendes mandlige venner.
Og sendte nogle ret nedværdigende seksuelle kommentarer om hende.
David McGee var meget snu, for han brugte sjældent sit navn.
Mobilerne var ikke i hans navn.
Her skriver han: "Du burde tænde lyset udenfor.
Det er godt for din sikkerhed. Jeg passer altid på dig."
Det foruroligende ved det er,
at hendes ruder blev smadret den dag.
Så hvis han kan se, at lyset på verandaen ikke er tændt,
bliver den her besked ret alarmerende.
Men det er svært at bevise, fordi det kun er indicier.
Jeg havde alle de her ting, hvor hun kom hjem
til nogle smadrede ruder, men ingen så ham gøre det.
OFFER-VIDNE
Det ville langt fra blive nemt,
for stalkingsager er svære at bevise.
Alle forventer dna. Alle forventer videooptagelser,
og alle forventer øjenvidneberetninger.
Der skal så meget til, og stalking har bare ikke alt det her.
Desværre.
Jeg havde talt meget med Charmeka før retssagen
og forklaret hende om forhindringerne.
Målet var at holde ham væk fra hende og give hende hendes liv tilbage.
Men hvis vi fik en dom på over fem år i en stalkingsag,
så ville vi klappe i hænderne.
For det meste får folk en betinget dom
eller måske højst to år.
JUSTITSCENTER NÆSTE LYSKRYDS
FOR AT OPNÅ EN LÆNGERE STRAF
MÅTTE STEPHANIE DEMONSTRERE, AT MCGEE UDGJORDE EN SAMFUNDSTRUSSEL
Der stod uhyre meget på spil.
Hvis han ikke fik en høj fængselsstraf,
ville han skade hende og muligvis dræbe hende.
Så jeg gravede i hans fortid
og fandt en masse alarmerende og uhyggelige ting.
STEPHANIE GIK TI ÅR TILBAGE OG FANDT
EN RÆKKE POLITIANMELDELSER MOD MCGEE,
SOM ALDRIG VAR BLEVET RETSFORFULGT
Jeg opdagede et vist antal kvinder,
der havde haft problemer med McGee.
Her har han slået en kvinde i ansigtet.
Her efterlod han følgende talebesked:
"Pas på. Jeg har en nøgle til dit hus.
Jeg vil vente på dig derhjemme og smadre dig."
Det er en anden kvinde.
Det er sket for forskellige kvinder.
Det er skræmmende.
RAPPORTERNE OMFATTEDE EN SAG FRA STARTEN AF 2004,
SOM HAVDE SLÅENDE LIGHEDER MED CHARMEKAS
Så før Charmeka var han i et forhold med en anden kvinde.
Den her sag går helt tilbage til 2004
og fortsatte indtil 2009, hvor han cirka mødte Charmeka.
Hun ville gøre det slut.
Det er meget lig det, som han gjorde mod Charmeka,
hvor han ringer på hendes job og chikanerer hende dagen lang.
Ringer til hende derhjemme og begår skader på hendes hus.
Truer med at skade hende og hendes familie.
Men den her stakkels kvinde blev udsat for det rene helvede.
Han brækkede hendes næse og kvalte hende.
Han tvang hende til sex og forårsagede smerte og hævelse.
Han truede med at tæve hende ihjel og smide hende i Trinity-floden.
Jeg tror, at fordi han fandt Charmeka, så lod han hende være.
Og fordi han lod hende være, sagde hun:
"Jeg vil ikke gå i retten med det."
David McGee var et rovdyr.
Jeg mener, han var en seksualforbryder, der stalkede og chikanerede
adskillige kvinder gennem mange år.
Han er et rovdyr.
Sådan er David McGee.
Han er en, der citerer Bibelen.
Han er præst og fremstår som et godt menneske,
indtil du begynder at gå ud med ham, og indtil du siger nej.
Jo mere jeg stødte på forskellige sager, hvor han var voldelig med kvinder,
hvor han var aggressiv og chikanerede,
desto vigtigere blev det for mig at opnå en så høj fængselsstraf
som overhovedet mulig i sagen.
FRANK CROWLEY DOMHUS
TRE ÅR EFTER CHARMEKAS FØRSTE ANMELDELSE
KOM MCGEES SAG LANGT OM LÆNGE FOR RETTEN
Det var her, at sagen
staten Texas mod David McGee stod på.
Stephanie havde sagt, at vi var nået langt,
men at der stadig var lang vej,
fordi det at opnå en dom i en stalkingsag
er en meget vanskelig proces.
Men da jeg hørte historierne om alle de andre ofre,
stod det klart for mig…
…at det var nødvendigt at kæmpe videre.
Jeg var nervøs, da jeg så David.
Men jeg insisterede på at se ham direkte i øjnene,
så han vidste, jeg var fast besluttet.
UNDER RETSSAGEN INDVILGEDE CHARMEKA I AT LADE SIG INDKALDE SOM VIDNE
Det er svært at stå frem i vidneskranken og fortælle din historie,
fordi forsvarsadvokaterne
skal gøre deres arbejde.
Så de fik mig til at føle, at jeg var anklaget.
På et tidspunkt blev det antydet, at jeg provokerede David.
Det vil sige, at jeg ville have, at han fulgte efter mig,
og at han sendte beskederne.
Det var frustrerende at føle, at du var den mistænkte.
Da jeg gik ned fra skranken, følte jeg mig opgivende.
Jeg var usikker på, hvilken vej juryen ville gå.
Der var karaktervidner.
Han havde en liste over folk fra sin kirke,
fordi han var præst.
Og hans forældre og familiemedlemmer talte selvfølgelig hans sag.
Så mens jeg håbede på det bedste,
forberedte jeg mig på det værste,
og det værste ville være, at han ikke blev kendt skyldig.
Der var stor uvished.
Jeg var ikke sikker.
JULI 2012
DEN 26. JULI 2012 KENDTE JURYEN DAVID MCGEE SKYLDIG I STALKING
MCGEES DOKUMENTEREDE VOLDSHISTORIK FORVÆRREDE HANS DOM
BESØGSLOKALE
HAN IDØMTES DEN MAKSIMALE STRAF PÅ 20 ÅRS FÆNGSEL
Anklagerne sagde, Charmeka var den sidste på en lang liste…
…over "ofre."
Du må vise mig listen, for der er en grund til,
at de beskyldninger aldrig blev til noget.
Ingen kan vise dig en skramme, et ar, en knækket negl,
en blodig læbe eller andet.
Ingen kan vise dig det.
Det ved jeg, og det er dokumenteret.
Forstår du det?
Jeg kan give dig en liste over kvinder i alle aldersgrupper,
med forskellige typer baggrunde,
fra kirken og alle samfundslag, okay?
Fra strippere og prostituerede til kirkemissionærer,
som ville sige: "Jeg tror ikke på det. Det passer ikke.
Den mand er en enestående person,
men han er ikke tosset på den måde.
Det er ikke David McGee."
Fortryder jeg det med Charmeka?
Hvad er der sket? Hvad er det, jeg skal angre for?
Du er en 34-årig kvinde.
Okay?
Mit tøj og mine ting er i dit hus.
Det eneste, jeg har gjort, var at ringe til dig flere gange
for at få mine ting tilbage.
Ringede jeg så mange gange, at hun blev bange?
Hold nu op.
Det var en gang volapyk.
Er du med?
I 2021 HAVDE DAVID MCGEE AFSONET HALVDELEN AF SIN DOM PÅ 20 ÅR
Jeg har været låst inde i ti år nu.
Jeg fik et svar om prøveløsladelse for ikke så længe siden,
så det burde ikke vare længe.
Det er lige oppe over.
I DE SIDSTE TI ÅR AF SIN STRAF
VIL MCGEE VÆRE BERETTIGET TIL PRØVELØSLADELSE
Mine planer for fremtiden…
Jeg vil altid…
Jeg vil altid have … en lidenskab
for at hjælpe folk i mit præsteembede,
så jeg vil aldrig fjerne mig fra det som mit personlige mål.
Hvis du spørger mig, om jeg ville have gjort ting anderledes
med Charmeka eller andre kvinder…
Tja, jeg blev opdraget som en troende person.
Jeg blev opdraget til at tro på Gud og Jesus Kristus.
Så hvis jeg skulle gøre noget anderledes,
ville jeg ikke have haft sex med de kvinder.
Sex forplumrer mange ting, mand.
Og især god sex.
Det forplumrer ting og fører til…
Ja, det er…
Jeg tror, det er sådan, mange problemer opstår.
Forstår du, hvad jeg mener?
Da kendelsen kom, var det et lettelsens suk.
Jeg krammede mine forældre, fordi de havde støttet mig hele vejen.
Jeg takkede Stephanie for at tro på, at min historie var værd at forsvare.
Det var lettelse.
Det var det.
Jeg græd, fordi alt det, jeg havde været igennem
og oplevet, ikke var forgæves.
Det føltes som at få min frihed igen.
Jeg kunne gå tilbage til mit arbejde og leve mit liv
uden at se mig over skulderen.
Men de psykiske ar og de følelsesmæssige ar
sidder der stadig over 12 år senere.
Jeg tror aldrig, det vil hele.
En dag vil David blive løsladt og kunne tage hjem.
Jeg var heldig at overleve, så jeg kunne fortælle min historie.
Mange er ikke lige så heldige.
Tekster af: Rikke Schultz